Föstudaginn 10. janúar sl. voru 30 ár liðin frá stofndegi Karlakórs Rangæinga og í tilefni tímamótanna hélt kórinn afmælistónleika í Hvolnum á Hvolsvelli ásamt Vörðukórnum , sem er blandaður kór sem starfar í uppsveitum Árnessýslu undir stjórn Eyrúnar Jónasdóttur . Í tilefni stórafmælisins söng Karlakór Rangæinga einungis lög og texta eftir Rangæinga og mátti sjá nokkra höfunda ýmist á meðal gesta eða kórmeðlima . Fréttapistill frá sveitarstjóra 20. desember 2019 . Seinni umræða um fjárhagsáætlun sveitarfélagsins fyrir næsta ár fór fram á sveitarstjórnarfundi þann 12. desember sl . Áætlaðar heildartekjur samstæðu Rangárþings ytra árið 2020 nema alls 2.063 mkr . Rekstrargjöld án fjármagnsliða eru áætluð 1.782 mkr. og þar af reiknaðar afskriftir 128,9 mkr . Fjármagnsgjöld eru áætluð 86,7 mkr . Rekstrarniðurstaða er áætluð jákvæð um 194 mkr .